
Nr.  2054 din 26.02.2024 




REFERAT DE APROBARE

pentru proiectul de hotărâre privind aprobarea contractării unei finanţări rambursabile interne in valoare de 15.000.000 lei 



Prezentul referat de aprobare are la bază prevederile art.6 alin.(3) și art.30 alin.(1) și alin.(2) din Legea nr.24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de hotărâre privind aprobarea contractării unei finanţări rambursabile interne in valoare de 15.000.000 lei
 Prin Hotărârea Consiliului Local nr. 206 din 16.10.2023 s-a aprobat majorarea finanţării rambursabile interne  cu un plus de maxim 29.500.000 lei în vederea asigurării finanţării si/sau  cofinanţării cheltuielilor  aferente unor proiecte de investiţii de interes local. 
Având in vedere că dosarul înaintat  la Comisia de autorizare a împrumuturilor  locale, referitor  la solicitarea privind  autorizarea garantării de finanţare rambursabilă a UAT Municipiul Marghita a suferit anumite completări ca urmare a armonizării documentelor solicitate si aprobate de instituţia creditoare ( banca) , ne găsim în situaţia reluării depunerii dosarului pentru aprobarea creditului la Comisia de autorizare a împrumuturilor locale, doar pentru trei din obiectivele de investiţii si doar pentru suma de 15.000.000 lei. 
Faţă însă de forma Hotărârii de Consiliu Local adoptată în 16.10.2023, Hotărârea de Guvern nr. 9/2007 privind constituirea, componenţa şi funcţionarea Comisiei de autorizare a împrumuturilor locale este modificată prin HG nr. 1076 din 2 noiembrie 2023, publicată în Monitorul Oficial şi intrată in vigoare la 9 nov. 2023. 
Prin această hotărâre de guvern  se modifică atât procedura de transmitere  a documentelor  pentru autorizarea contractării/garantării unei finanţări rambursabile cât şi forma hotărârii de consiliu local de aprobare a contractării/garantării unei finanţării  rambursabile interne ( anexa 2 la HG 1076/2.11.2023) 
Pe aceste considerente, supun aprobării Consiliului Local proiectul de hotărâre cu  noua formă cerută privind contractarea unei finanţări rambursabile interne în valoare de 15.000.000 lei si pentru obiectivele de investiţii cuprinse in anexa la proiectul de hotărâre. 


Intocmit 
Marcel Emil SAS ADĂSCĂLIŢII 

